પ્રસ્તુત પરિપત્રની વિવિધ સૂચનાઓની વિગતમાં ઊંડાણમાં ન ઊતરતાં એટલું જ કહેવું પર્યાપ્ત છે કે સંબંધિત સૂચનાઓ કેવળ મનસ્વી જ નહીં પણ સંપૂર્ણત: ગેરકાયદે અને કાયદાકીય સિદ્ધાંતની વિરુદ્ધ છે. આ પરિપત્ર ઇશ્યુ કરવા પાછળનો આશય સ્પષ્ટ છે. એક બાજુ નિરંકુશ નાણાકીય ખાધ છે અને બીજી બાજુ સાવ મનઘડંત રીતે નિિત કરવામાં આવતા કરવેરાના અવ્યવહારુ, અતાર્કિક અને આભાસી લક્ષ્યાંકોની સરખામણીએ આડકતરા કરવેરાની આવકમાં મોટું ગાબડું પડે એવી શક્યતા છે. આવી પરિસ્થિતિમાં બોર્ડે કદાચ વિચાર્યું હશે કે પ્રેમ, યુદ્ધ અને કરવેરાની વસૂલાતમાં સઘળું ક્ષમ્ય છે અને પ્રસ્તુત પરિપત્ર કદાચ આ મનોવૃત્તિની નીપજ છે.